Beyond Meat ผู้นำนวัตกรรมเนื้อสัตว์ทดแทนจากพืชที่เปลี่ยนโลก
28 ตุลาคม 2564

Beyond Meat ผู้นำนวัตกรรมเนื้อสัตว์ทดแทนจากพืชที่เปลี่ยนโลก
ยุคนี้คงปฏิเสธไม่ได้ว่าหลังจากที่มีโรคระบาด รวมถึงมีโรคอุบัติใหม่เกิดขึ้นมากมาย ทำให้ผู้บริโภคมีการปรับเปลี่ยนพฤติกรรมโดยหันมาสนใจดูแลเรื่องอาหารการกินมากยิ่งขึ้น เกิดเทรนด์การดูแลสุขภาพรวมถึงนวัตกรรมด้านอาหารรูปแบบใหม่ๆ โดยเฉพาะผลิตภัณฑ์เนื้อสัตว์ทดแทนจากพืช (Plant-based Food) ที่ทำมาจาก พืช ผัก ผลไม้ เห็ด เมล็ดพืช ธัญพืช และอาหารตระกูลถั่ว จึงเป็นหนึ่งในนวัตกรรมด้านอาหารที่เข้ามาตอบสนองความต้องการของผู้บริโภคที่ต้องการลดการบริโภคเนื้อสัตว์ เข้ามาแก้ปัญหาให้กับกลุ่มผู้บริโภคมังสวิรัติที่ไม่รับประทานเนื้อสัตว์ และเพิ่มทางเลือกให้กับผู้ที่แพ้เนื้อสัตว์ Plant-Based Food ยังมีประโยชน์ในการช่วยให้ค่า BMI ลดลง ช่วยลดระดับคอเรสเตอรอลและระดับน้ำตาลในเลือด เพิ่มระบบเผาผลาญดีขึ้น ลดความเสี่ยงของการเกิดโรคต่างๆ และช่วยชะลอการเสื่อมถอยของร่างกาย นอกจากนี้ในมุมมองของผู้บริโภคที่คำนึงถึงความยั่งยืนของสิ่งแวดล้อม มองว่า Plant-based Food เป็นทางออกที่จะช่วยลดปัญหาสิ่งแวดล้อมที่เกิดจากอุตสาหกรรมการผลิตเนื้อสัตว์ จากปัจจัยดังกล่าวจึงทำให้ตลาด Plant-based Food มีการขยายตัวอย่างต่อเนื่องในช่วงที่ผ่านมา
Beyond Meat (BYND US) – ผู้นำนวัตกรรมผู้ผลิตเนื้อสัตว์ทดแทนจากพืช (Plant-Based Meat Product) มีผลิตภัณฑ์เรือธงที่ได้รับความสนใจ คือ Beyond Burger โดย Beyond Meat ก่อตั้งเมื่อปี 2009 โดย อีธาน บราวน์ ณ ปัจจุบันบริษัทมีสำนักงานใหญ่อยู่ที่เมืองลอสแองเจลิส ประเทศสหรัฐอเมริกา Beyond Meat ขยายฐานลูกค้าโดยการไปเติบโตในต่างประเทศ โดยเฉพาะอย่างยิ่งในยุโรปและเอเชีย บริษัทได้ขยายกำลังการผลิต (Capacity Production) โรงงานใหม่ที่ประเทศจีน (เพิ่งสร้างโรงงานเสร็จที่เนเธอร์แลนด์) โดยการเพิ่มกำลังการผลิตในต่างประเทศจะทำให้บริษัทได้ประโยชน์จากการประหยัดต่อขนาด (Economy of Scales) และลดต้นทุนค่าขนส่ง ซึ่งจะส่งผลให้กำไรขั้นต้นปรับตัวดีขึ้น (Gross Profit Margin)
ณ ปัจจุบัน Beyond Meat ถือว่าเป็นผู้นำในอุตสาหกรรม โดยมีส่วนแบ่งทางการตลาดอาหารจากพืชอยู่ที่ 10% (รองจาก Morningstar Farms และ Conagra’s) และมีมูลค่าตลาด (Market Cap) อยู่ที่ USD 6,682.2 Million อ้างอิงข้อมูลในเดือน ตุลาคม 2564 ในปี 2020 มีรายได้อยู่ที่ USD406.8 Million และมีกำไรต่อหุ้นอยู่ที่ USD-0.60 อยู่ที่ โดย Bloomberg คาดการณ์ว่าบริษัทจะมีรายได้ในปี 2021-2022 อยู่ที่ USD 540.9 Million และ USD 828.6 Million ตามลำดับ และคาดว่าจะมีกำไรต่อหุ้นในปี 2021-2022 อยู่ที่ USD-1.21 และ USD-0.39 ตามลำดับ
ปัจจัยที่นักลงทุนควรทราบและต้องจับตามอง
การเติบโตของตัวผลิตภัณฑ์เนื้อสัตว์ทดแทนจากพืช (Plant-Based Food) ณ ปัจจุบันยังอยู่ในช่วงเริ่มต้น (Early Growth Stage) บริษัทยังอยู่ในช่วงเริ่มต้นลงทุน ซึ่งใช้เงินค่อนข้างสูงในช่วงเริ่มต้น และต้องใช้งบทางการตลาดในการสร้างความตื่นตัวในผลิตภัณฑ์ (Increase Brand Awareness) ค่อนข้างมาก
ถึงแม้ว่า Plant-Based Food จะมีประโยชน์มากมาย แต่เนื่องด้วยปัจจุบันความต้องการในตลาดยังมีไม่มากนัก ทำให้ราคาขายของผลิตภัณฑ์จึงออกมากค่อนข้างสูง
การเข้ามาของคู่แข่งใหม่ๆในอนาคตที่อาจเข้ามาเพื่อแย่งส่วนแบ่งการตลาดของ Beyond Meat
โอกาสเติบโตจากการร่วมมือทางธุรกิจกับคู่ค้าสำคัญ เช่น McDonald's (MCD US) PepsiCo (PEP US) KFC and Taco Bell owner Yum Brands (YUM US) ที่ช่วยเสริมความแข็งแกร่งให้กับการเติบโตในอนาคตของบริษัท
Investor Tip:
Beyond Meat (BYND US) – ธุรกิจผลิตเนื้อสัตว์ทดแทนจากพืช (Plant-Based Meat Product) เป็นผู้นำในอุตสาหกรรม และมีผลิตภัณฑ์เรือธงที่ได้รับความสนใจ คือ Beyond Burger ปัจจุบันจดทะเบียนซื้อขายในตลาดหลักทรัพย์ NASDAQ ประเทศสหรัฐฯ ซึ่งใช้ Ticker Code ในการซื้อขายว่า “BYND US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp